【戰況R11】呂健威:呢隻原本爭打吡!
2024年04月14日 17:53
東網電視
更多新聞短片
何澤堯早前1月騎「浪漫風采」落樓受傷,去到剛周三先至復出,諗住佢狀態未必十足,但原來估錯晒呀,佢今日第4場先憑「純金酒杯」取下3個月內首捷,到第11場三班田草1600米,Win神騎另一匹呂廐馬「好勁力」,當前面伍廐「手到再來」甩開嚟放,去到最後百多米「手到再來」稍乏力,「好勁力」乘機拍住大冷門「久久為攻」撲上,最後階段一換腳衝得最勁先到線,「久久為攻」跑第2,至於「手到再來」則捱得第3。
何澤堯全日以2冠1亞1季34分榮登騎師王,而完成帽子戲法贏到50W嘅呂健威,只係差伍鵬志5場頭馬,真係有得追!威哥之後接受訪問,話「好勁力」都係跑1600米至1800米,之前都試過幫「好勁力」增程上2000米,因為本身想跑打吡,但隻馬進度來得太慢,所以都跑番1600米先,而何澤堯同佢好夾,人馬故劍重逢即再贏馬。
第11場賽果:5-6-1-9
二重彩賽果:5-6(最後賠率386)